
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam papildināt anotācijas 1.3.sadaļu ar skaidrojumu, ka atmaksātais publiskais finansējums (atmaksātais publiskais finansējums tai skaitā atbrīvotie līdzekļi (garantiju gadījumā)) līdz 8 000 000 euro tiks izmantots saskaņā ar Eiropas Parlamenta un Padomes 2013. gada 17. decembra regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 45.pantu, kas nosaka, ka līdzekļus, ko atmaksā finanšu instrumentiem, tostarp kapitāla atmaksas, ieņēmumi un cita peļņa, kas radusies vismaz astoņus gadus ilgā laikposmā pēc atbilstības perioda beigām (2023.gada 31.decembris) un kas attiecināma uz atbalstu, kurš no ESI fondiem piešķirts finanšu instrumentiem saskaņā ar 37. pantu, atkārtoti izmanto saskaņā ar programmas vai programmu mērķiem vai nu tajā pašā finanšu instrumentā, vai pēc finanšu instrumenta izmantošanas beigām citos finanšu instrumentos, abos gadījumos ar noteikumu, ka tirgus apstākļu izvērtējums parāda joprojām pastāvošu vajadzību pēc šādas investīcijas vai citiem atbalsta veidiem.
Vienlaikus lūdzam anotācijas 1.3.sadaļā sniegt skaidrojumu, kāpēc atmaksas netiek izmantotas tajā pašā ES fondu 2021.-2027.g. plānošanas perioda finanšu instrumentā, ka arī sniegt atsauci uz tirgus nepilnību izvērtējumu, kur ir noteikts, ka joprojām pastāv vajadzība pēc šādas investīcijas.
 
Piedāvātā redakcija
-
	Liene Buldere (FM) (Irma Bondare (FM) vietā)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Eiropas Parlamenta un Padomes 2021. gada 24. jūnija regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai, 58.panta otrajā daļā ir noteikts, ka finanšu instrumenti sniedz atbalstu gala saņēmējiem tikai par tādām investīcijām gan materiālos, gan nemateriālos aktīvos, kā arī apgrozāmo kapitālu, kuras, kā sagaidāms, būs finansiāli dzīvotspējīgas, un kurām nav atrasts pietiekams finansējums no tirgus avotiem.
Lūdzam anotācijas 1.3.sadaļā sniegt skaidrojumu, kā tiks gūta pārliecība, ka gala saņēmējs nevar piesaistīt finansējumu no citiem tirgus avotiem.
 
Piedāvātā redakcija
-
	Liene Buldere (FM) (Irma Bondare (FM) vietā)

	3.
	Anotācija (ex-ante)
Pielikumi
	Iebildums
Ņemot vērā, ka grozījumi paredz palielināt programmas īstenošanai pieejamo finansējuma apmēru par līdz 8 miljoniem EUR, lūdzam pievienot anotācijas pielikumu, kurā aktualizēti dati par esošo programmas īstenošanas gaitu, kā arī izvērtēta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto.
Piedāvātā redakcija
-
	Aija Paleja (FM)

	4.
	Noteikumu konsolidētā versija
9.11. kredītiestādes apliecinājumu par to, ka pilnvarotā persona vai saimnieciskās darbības veicējs var pieteikties aizdevuma saņemšanai sabiedrībā "Altum". Ja kredītiestāde nesniedz apliecinājumu 20 darbdienu laikā, uzskatāms, ka kredītiestāde ir apliecinājusi, ka dzīvokļu īpašnieki vai saimnieciskās darbības veicējs var pieteikties aizdevumam sabiedrībā "Altum";
	Iebildums
Noteikumu projekts paredz svītrot obligāto prasību par nepieciešamību saņemt cita finansētāja atteikumu, lai saņemtu Altum aizdevumu. Skaidrojam, ka šo prasību paredz Eiropas Komisijas lēmums par atbalstu Altum un, ņemot vērā, ka Altum aizdevumua drīkst sniegt tikai tirgus nepilnību apstākļos, proti, tikai tad, ja citi finansētāji tirgū tos nesniedz, tad gadījumā, ja netiks prasīts kredītiestādes apliecinājums par to, ka pilnvarotā persona vai saimnieciskās darbības veicējs var pieteikties aizdevuma saņemšanai sabiedrībā "Altum", lūdzam noteikumus papildināt ar alternatīvu risinājumu, kā Altum pārliecināsies, ka citi finansētāji attiecīgajam atbalsta saņēmējam kredītu nesniedz. Ar attiecīgu skaidrojumu lūdzam papildināt arī anotāciju. 
Pēc analoģijas skatīt arī noteikumu projektā iekļauto 19.28. punktu.
Piedāvātā redakcija
-
	Ilze Kreicberga (FM)

	5.
	Noteikumu (grozījumu) projekts
 Grozījumi Ministru kabineta 2021. gada 6. jūlija noteikumos Nr. 481 "Atbalsta programmas nosacījumi būvdarbiem daudzdzīvokļu mājās, to teritoriju labiekārtošanai un daudzdzīvokļu mājām noteikto atsavināmo zemju izpirkšanai"
	Priekšlikums
Ņemot vērā, ka tiek svītrots noteikumu 9.11. un 19.2 8.apakšpunkts, lūdzam šo noteikumu projektu saskaņot arī ar Latvijas Finanšu nozares asociāciju.
 
Piedāvātā redakcija
-
	Liene Buldere (FM) (Irma Bondare (FM) vietā)

	6.
	Noteikumu konsolidētā versija
4. Lēmumu par aizdevuma piešķiršanu var pieņemt līdz Komisijas 2023. gada 13. decembra Regulas (ES) Nr.  2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) 7. panta 3. punktā noteiktajam termiņam.
 
	Priekšlikums
Lai noteikumu projektā nodrošinātu korektu lēmuma par aizdevuma piešķiršanu termiņu, lūdzam papildināt 4. punktu ar atsauci uz Komisijas regulas Nr. 2023/2831 8. pantu. 
Piedāvātā redakcija
-
	Anželika Mūrniece (FM)

	7.
	Noteikumu konsolidētā versija
20. Aizdevumu de minimis atbalsta saņēmējiem sniedz saskaņā ar Komisijas regulu Nr. 2023/2831 un nepiešķir Komisijas regulas Nr.   2023/2831 1. panta 1.punkta a), b), c) un d) apakšpunktā noteiktajām nozarēm un regulas Nr.2023/2831 1.panta 1.punkta e) un f) apakšpunktā noteiktajām darbībām.
 
	Priekšlikums
Atbilstoši saņemtajam nozares ministrijas (Zemkopības ministrija) viedoklim, lai nodrošinātu Komisijas regulas Nr.2023/2831 piemērošanu atbalsta pretendentiem un atbalsta sniedzējiem vēl skaidrāku attiecībā uz Komisijas regulas Nr.2023/2831 1.panta 1.punktā minētajām neatbalstāmajām lauksaimniecības, zvejas un akvakultūras nozarēm un darbībām, piedāvājam izteikt noteikumu 20.punktu piedāvātajā redakcijā.

Piedāvātā redakcija
De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus.
	Kerolaina Pastare (FM)

	8.
	Noteikumu konsolidētā versija
23.1.  uzglabā informāciju par de minimis atbalstu, kas piešķirts saskaņā ar Komisijas regulu 2023/2831, glabā 10 gadus no atbalsta piešķiršanas dienas;
	Priekšlikums
Lūdzam redakcionāli precizēt 23.1. apakšpunktu. 
Piedāvātā redakcija
-
	Anželika Mūrniece (FM)

	9.
	Noteikumu konsolidētā versija
23.3. ievērojot regulas Nr. 2023/2831 5. panta 1. un 2. punkta nosacījumus, šo noteikumu ietvaros piešķirto de minimis atbalstu drīkst apvienot ar citu de minimis atbalstu līdz regulas Nr. 2023/2831 3. panta 2. punktā noteiktajam robežlielumam, kā arī drīkst apvienot ar citu valsts atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, ja apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā.
	Priekšlikums
Ņemot vērā, ka atbalsta kumulācija ir iespējama gan par tām pašām attiecināmajām izmaksām, gan par citas atbalsta programmas ietvaros piešķirto finansējumu, turklāt gan ar de minimis atbalstu, gan ar citu komercdarbības atbalstu, lūdzam precizēt noteikumu 23.3. apakšpunktu, izsakot to piedāvātajā redakcijā.
Piedāvātā redakcija
šo noteikumu ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr.2023/2831 3.panta 2.punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā.
	Kerolaina Pastare (FM)

	10.
	Noteikumu konsolidētā versija
24. Ja de minimis atbalsta saņēmējs darbojas šo noteikumu 20. punktā minētajās nozarēs, atbalstu šo noteikumu ietvaros drīkst piešķirt tikai tad, ja tiek skaidri nodalītas nozaru darbības un to uzskaite, nodrošinot, ka darbības šo noteikumu 20. punktā minētajās nozarēs negūst labumu no piešķirtā atbalsta.
	Priekšlikums
Ņemot vērā, ka gadījumā, ja atbalsta saņēmējs darbojas kādā no Komisijas regulas Nr.2023/2831 1.panta 1.punkta a), b), c) un d) apakšpunktos minētajās nozarēs, de minimis atbalstu saskaņā ar Komisijas regulu Nr.2023/2831 drīkst piešķirt tikai tādā gadījumā, ja tiek nodrošināta šo nozaru darbību vai uzskaites nodalīšana, aicinām izteikt noteikumu 24.punktu piedāvātajā redakcijā.
Vēršam uzmanību, ka, ja atbalsta pretendents veic darbības, kas ir noteiktas Komisijas regulas Nr.2023/2831 1.panta 1.punkta “e” un “f” apakšpunktā, de minimis atbalstu nevar piešķirt.
Piedāvātā redakcija
Ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar noteikumiem.
	Kerolaina Pastare (FM)



